Wong Chun Wai

Datuk Seri Wong Chun Wai merupakan Ketua Pengarang Kumpulan merangkap Pengarah Eksekutif Kumpulan The Star.  Seterusnya dilantik sebagai Pengerusi Asia News Network (ANN).

Pada 2 Februari 2008, Yang di-Pertuan Agong,Sultan Mizan Zainal Abidin mengurniakan Darjah Seri Mahkota Wilayah yang membawa gelaran Datuk Seri kepada beliau di Istana Negara.

Pengerusi Asia News Network
Pada 23 Februari 2012, beliau telah dilantik sebagai Pengerusi Asia News Network (ANN) menggantikan Pengarah Urusan dan Pengarang The Statesman dari India, Ravindra Kumar . Beliau memegang jawatan itu bagi tempoh 2012-2013. Beliau dilantik dalam mesyuarat tahunan ANN di Kathmandu, Nepal pada 16 dan 17 Februari 2012.

ANN adalah kumpulan media dan perikatan akhbar yang paling aktif di dunia yang dianggotai oleh 21 suratkhabar dari 18 negara.Perikatan itu ditubuhkan pada tahun 1998 bagi menyediakan peluang untuk kerjasama di kalangan media Asia dengan moto “We Know Asia Better” (Kami Tahu Asia Lebih Baik). Anggota-anggota ANN adalah China Daily (China), China Post (Taiwan), Yomiuri Shimbun dan Daily Yomiuri (Jepun), The Island (Sri Lanka), The Korea Herald (Korea Selatan), The Statesman (India), The Straits Times (Singapura), The Nation (Thailand), Vietnam News (Vietnam), The Daily Star (Bangladesh), Philippine Daily Inquirer (Filipina), The Jakarta Post (Indonesia), The Star dan Sin Chew Daily (Malaysia), The Kathmandu Post (Nepal), Vientiane Times (Laos), Ras-mei Kampuchea (Kemboja), The Brunei Times (Brunei), Kuensel (Bhutan) dan Dawn (Pakistan).

Penghargaan
 
  Ahli Mangku Negara (AMN)

 
  Seri Mahkota Wilayah (SMW) - Datuk Seri

 
  Darjah Kebesaran Dato' Sultan Sharafuddin Idris Shah (DSIS) - Dato' 

 
  Darjah Mulia Seri Melaka (DMSM) - Datuk

Rujukan

Wartawan Malaysia